कुम्भकारों ने व्यथा बताते हुए कहा कि मिटटी के बर्तनों के उपलब्ध चिकनी मिटटी की कीमतों में वृद्वि हो जाने के कारण जिसमें मेहनत जोड़ दी जाए तो सामग्रियों की लागत भी बाजार से नहीं निकल पाती है। इस पेशे से जुडऩा भी युवा वर्ग दिलचस्पी नहीं ले रहा है।कभी दीपावली जैसे त्योहार पर वे क़रीब दस से पंद्रह हजार से अधिक मिटटी के दीपक बेचा करते थे । इससे आमदनी भी बहुत अच्छी होती थी लेकिन वर्तमान में दो से तीन हजार दीपक ही बिक पा रहे हैं। मेलों में रंग-बिरंगे खिलौनों की बडी मांग थी लेकिन आज बच्चे मिटटी के खिलौनों की बजाय प्लास्टिक के खिलौने ज्यादा पसंद करते हैं। द्वारका प्रजापति, चंद्रिका प्रजापति,सुशीला देवी,रमप्रताप प्रजापति, रविंद्र प्रजापति, ज्ञान्ति देवी, महावीर प्रजापति ,ने बताया कि कुम्हार मिटटी से बने उस खिलौने को प्रखंड क्षेत्र में लगने वाले मेलों में ले जाकर बेचा करते थे इससे उन्हें अच्छी आमदनी भी होती थी। लेकिन बदलते जमाने में सब कुछ बदल गया। बच्चे प्लास्टिक की कार, बन्दूक, मुर्गा, मोबाइल, हवाई जहाज की ज्यादा मांग करते हैं।कुम्हार लोगों ने बताया कि अब मेलों में मिटटी के केवल गुल्लक ही बिकते हैं। इस मिट्टी के पुश्तैनी धंधे से जुड़े रहने से बढिय़ा है कि मजदूरी ही की जाए। इस धंधे से परिवार चलाना मुश्किल हो गया है। दीपावली के इस त्योहार में प्रत्येक व्यक्ति मिटटी के दीपक,लक्ष्मी-गणेश की मूर्तियों व अन्य सातग्रियों का उपयोग करें। इससे ना केवल पर्यावरण शुद्ध रहेगा बल्कि कुम्हारों की आर्थिक स्थिति भी सुदृढ़ होगी। कुम्भकारों के बनाये मिटटी के दीपकों से लक्ष्मीजी भी प्रसन्न होती हैं व भक्तों को आर्शीवाद प्रदान करती हैं। इस त्यौंहार पर मिटटी के दीपकों को जलाकर अपने घर को रोशन करें वहीं कुम्भकारों के घरों में भी रोशनी पैदा करें।